23-12-2024

Sags nr. 2024 - 4275

Akt nr. 94881726

Postboks 1160

Tlf: 34 50 00

Fax: 34 55 05

3900 Nuuk

Email: [pn@nanoq.gl](mailto:pn@nanoq.gl)

[www.naalakkersuisut.gl](http://www.naalakkersuisut.gl)

|  |
| --- |
| Til alle høringsparter |
|  |

# Høringsbrev

Vedlagt er forslag til: Selvstyrets bekendtgørelse om transport af afdøde patienter visiteret af det grønlandske sundhedsvæsen.

Sundhedsvæsenet foretager flest mulige behandlinger i Grønland, men nogle typer af behandlinger forudsætter særlige kompetencer eller udstyr som sundhedsvæsenet ikke råder over. I disse tilfælde bliver patienter oftest visiteret til behandling på rigshospitalet i Danmark. Når sundhedsvæsenet visiterer patienter til behandling i Danmark, afholder sundhedsvæsenet udgifterne til transport, ophold og forplejning. I sjældne tilfælde dør patienterne under deres ophold i Danmark, f.eks. ved fejlbehandling, sygdommens udvikling eller som følge af patientens alder. Personer, der afgår ved døden under en behandling i udlandet efter visitation af sundhedsvæsenet, bliver herefter ikke anset som patient, og er dermed ikke længere juridisk omfattet af retten til transport efter Hjemmestyrets bekendtgørelse nr. 2 af 24. januar 2005 om ydelser ved undersøgelse og behandling uden for patientens hjemsted. Denne bekendtgørelse skal sikre en permanent ordning for at afholde udgifter til kistetransport af afdøde patienter.

Der er i Finansloven til 2024 og Finansloven til 2025 afsat midler til kistetransport. Nærværende bekendtgørelse har til formål at ændre karakteren af kistetransport fra at være en midlertidig tilskudsbevilling til en permanent ordning.

Bekendtgørelsen udstedes med hjemmel i landstingsforordning om sundhedsvæsenets ydelser m.v., og skal erstatte det materielle indhold af tekstanmærkningen til hovedkonto 34.11.12, som på nuværende tidspunkt regulerer forholdet.

# Høringsfrist

Departement for Sundhed skal bede om at modtage eventuelle bemærkninger til forslaget snarest muligt og senest **20. januar 2025.** Bemærkninger bedes fremsendt til Departementet for Sundhed via [pn@nanoq.gl](mailto:pn@nanoq.gl) med CC til [haed@nanoq.gl](mailto:haed@nanoq.gl)

Med venlig hilsen

Hans Erik Dahl (Departementet for Sundhed)

Direkte tlf: 34 69 62

haed@nanoq.gl